Kim U Cin

Kim U Cin (d. 20 iyun 1992) — Cənubi Koreyalı oxatan. Kim Voo-Jin dörd dəfə Dünya Çempionatında, iki dəfə isə Asiya Oyunlarında qızıl medal qazanıb. Kim Voo-Jin həmçinin 2016-cı ildə Braziliyada XXXI Yay Olimpiya Oyunlarında həm qızıl medal qazandı, həm də Dünya və Olimpiya rekordunu yenilədi.

 Karyerası 
Kim Voo-Jin karyerasında birinci ciddi uğurunu 2010-cu ildə qazandı. O, Çin Xalq Respublikasında baş tutan Asiya Oyunlarında fərdi və komanda yarışlarında qızıl medal qazandı. Kim Voo-Jin növbəti uğurunu bir il sonra, 2011-ci ildə qazandı. O, İtaliyanın Turin şəhərində Dünya Çempionatının qızıl medallarını qazandı (fərdi və komanda hesabında). Həmin medaldan sonea Kim Voo-Jin növbəti ciddi uğurunu dörd il gözləməli oldu. O, 2015-ci ildə Danimarkanın paytaxtı Kopenhagen şəhərində yenə fərdi və komanda hesabında Dünya çempionu oldu. Bir il sonra, 2016-cı ildə isə Kim Voo-Jin XXXI Yay Olimpiya Oyunlarında ciddi uğurlara imza atdı. O, fərdi yarışların reytinq atışlarında 700 xallıq nəticə ilə həm Dünya, həm də Olimpiya rekordunu yenilədi. Həmin yarışlarda Kim Voo-Jin qızıl medal qazana bilməsədə, komanda hesabında Ku Bon-Çan və Li Sın Yun ilə birgə Olimpiya çempionu adını qazandı.

Kateqoriya:2016 Yay Olimpiya Oyunlarında oxatanlar
Kateqoriya:2016 Yay Olimpiya Oyunlarının medalçıları
Kateqoriya:Olimpiya qızıl medalına sahib Cənubi Koreya idmançıları
Kateqoriya:2024 Yay Olimpiya Oyunları çempionları
Kateqoriya:2020 Yay Olimpiya Oyunları çempionları
Kateqoriya:2016 Yay Olimpiya Oyunları çempionları